open-index/open-wikipedia-markdown huggingface dataset:
Boleslovas Jauniškis

**Boleslovas Jauniškis** (g. 1932 m. sausio 7 d. Šeduikiai, Tauragnų valsčius, Utenos apskritis) – Lietuvos filologas, žurnalistas, vertėjas.

## Biografija
1951 m. baigė Utenos 1–ąją berniukų gimnaziją, 1956 m. – Vilniaus universitetą, įgydamas filologo, lietuvių kalbos ir literatūros mokytojo specialybę.

1957–1977 m. laikraščio „Lietuvos pionierius“ redakcijos mokyklų skyriaus darbuotojas, atsakingasis sekretorius. Nuo 1977 m. – žurnalo „Moksleivis“ redakcijos atsakingasis sekretorius, vyriausiojo redaktoriaus pavaduotojas. Daugiausia rašė asmenybės ugdymo, mokslo ir kūrybos temomis. 

Lietuvos žurnalistų sąjungos narys.

Iš rusų k. išvertė grožinės literatūros ir kt. knygų: G. Fedosejevo „Paskutinis laužas“, J. Sotniko „Nenusisekęs nuotykis“, V. Pekelio „Žmogaus galimybės“ ir kt.

## Šaltiniai
Nortamberlando nacionalinis parkas

**Nortumberlando nacionalinis parkas** – šiauriausias nacionalinis parkas Anglijoje. Jis apima 1 049 km² plotą. Tai vienas iš mažiausiai apgyvendintų ir mažiausiai lankomų nacionalinių parkų Anglijoje. Parkas yra įsikūręs Nortumberlande, apima apie ketvirtį šios grafystės.

Parkas apima keletą ypatingų zonų. Šiaurėje yra Ševiotas, virtinė kalvų, kurios riboja Angliją nuo Škotijos. Toliau į pietus kalvas keičia banguotų viržynių zona. Piečiausioje parko dalyje tęsiasi centrinė Adriano sienos dalis.

Parko oficialus simbolis yra kuolinga.


Vaizdas:Crag Lough from the east.jpg|Krego ežeras
Vaizdas:Hadrian's Wall stones, Northumberland National Park.jpg|Adriano sienos akmenys
Vaizdas:Timber harvesting in Kielder Forest.JPG|Kilderio miškas


## Šaltiniai
Jurgis Jašinskas

**Jurgis Jašinskas** (1907 m. kovo 16 d. Kilučiuose, Biržų apskritis – 1990 m. liepos 30 d. Bostone, JAV) – Lietuvos pedagogas, evangelikų reformatų kuratorius, žurnalistas, publicistas.

## Biografija
1931 m. baigė Lietuvos karo mokyklą, 1932–1934 m. Kaune lankė dramos teatro studiją. 1936 m. baigė Aukštuosius kūno kultūros kursus.

1936–1940 m. dirbo mokytoju Tauragėje ir Kaune, 1942–1944 m. – Kūno kultūros rūmų vyr. mokyklų inspektorius. 1944 m. pasitraukė į Vokietiją, vėliau išvyko i JAV.

Spaudoje bendradarbiavo nuo 1926 m. Rašė į leidinius „Biržų žinios“, „Lietuvos žinios“, „Socialdemokratas“, „Karys“, „Kuntaplis“. Vokietijoje bendradarbiavo laikraštyje „Mintis“. JAV daugiausia rašė į leidinius Draugas, „Naujienos“, „Keleivis“, „Mūsų sparnai“, „Lietuvių balsas“. Nuo 1950 m. laikraštyje „Naujienos“ tvarkė „Spaudos pabirų“ skiltį. 

## Bibliografija
* Melagingi Mikasės laiškai, 1975 m.
* Julius Janonis – poetas ir revoliucijonierius, 1975 m.

## Šaltiniai
Aukštoji karo mokykla

**Aukštoji karo mokykla** (nuo 1938 m. **Vytauto Didžiojo aukštoji karo mokykla**) –
Lietuvos kariuomenės aukštesniųjų karininkų mokymo įstaiga, 1931–1940 m. veikusi Kaune. Žemesniuosius karininkus Lietuvos kariuomenei rengė Kauno karo mokykla.

## Istorija
Aukštoji karo mokykla iki sovietinės okupacijos vadinosi ir veikė taip:

1920.01.15 - 1920.08.14 - Laikinieji karininkų kursai
1921.04.01 - 1923.07.15  - Aukštieji karininkų kursai
1923.07.15 - 1930.02.15 - Aukštieji karininkų Didžiojo Lietuvos kunigaikščio Vytauto kursai
1930.02.15 - 1938.12.10 - Vytauto Didžiojo karininkų kursai
1938.12.10 - 1940.06.15 - Vytauto Didžiojo aukštoji karo mokykla

Aukštoji karo mokykla buvo įsteigta Lietuvos kariuomenės vado P. Kubiliūno iniciatyva 1931 m., Aukštuosiuose karininkų kursuose įsteigus Generalinio štabo skyrių. 

Aukštojoje karo mokykloje taip pat veikė intendantūros, bendrojo karo mokslo, specialiojo karo mokslo, taip pat ir laikinieji kursai. Aukštojoje karo mokykloje buvo dėstoma bendroji, ginklų rūšių ir tarnybų taktika, karo istorija, geografija ir kiti dalykai. Mokslas truko 2,5 metų. Aukštoji karo mokykla programa ir teisėmis prilygo užsienio Generalinio štabo akademijoms. 

1934 m. buvo išleista pirmoji karininkų laida. 1938 m. įgijo oficialų aukštosios karo mokyklos statusą. Iki 1940 m. mokyklą baigė trys generalinio štabo ir viena intendantūros karininkų laida, iš viso 65 karininkai. Prasidėjus sovietinei okupacijai, iš mokyklos pavadinimo pašalintas Vytauto Didžiojo vardas, o 1940 m. rugsėjo 30 d. mokykla uždaryta. 

## Karo mokyklos viršininkai
* Stasys Dirmantas
* Petras Kubiliūnas
* Vladas Karvelis
* Leonas Gustaitis
* Stasys Raštikis

## Šaltiniai
Algirdas Jokūbaitis

**Algirdas Jokūbaitis** (g. 1936 m. vasario 7 d. Joniškio valsčius, Šiaulių apskritis) – Lietuvos žurnalistas, redaktorius.

## Biografija
1956 m. baigė Šiaulių pedagoginę mokyklą, Vilniaus universitete studijavo žurnalistiką. 1969–1973 m. mokėsi Vilniaus aukštojoje partinėje mokykloje.

Nuo 1956 m. Joniškio rajono Bučiūnų septynmetės mokyklos mokytojas. 1961–1963 m. Joniškio rajono laikraščio „Tarybinis balsas“ skyriaus vedėjas, 1963–1969 m. – vietinio radijo laidų organizatorius, Žinijos draugijos Joniškio skyriaus atsakingasis sekretorius, 1973–1974 m. – Šalčininkų rajono laikraščio „Lenino priesakai“ redaktorius, 1974–1975 m. – žurnalo „Laikas ir įvykiai“ literatūrinis darbuotojas, 1975–1977 m. – Žinijos draugijos vvr. referentas. Nuo 1977 m. žurnalo Žemės ūkis vyriausiojo redaktoriaus pavaduotojas, nuo 1990 m. – šio žurnalo vyriausiasis redaktorius. 

## Bibliografija
* Pažangi efektyvumo didinimo ir kokybės gerinimo patirtis, 1978 m.
* Gyvulininkystės specialybės, 1980 m.

## Šaltiniai
Mykolas Jasėnas

**Mykolas Jasėnas** (1912 m. birželio 14 d., senuoju stiliumi birželio 1 d. Velžiai, Biržų apskritis – 2009 m. sausio 22 d., Florida, JAV ) – Lietuvos žurnalistas, teisininkas, bibliotekininkas, humanitarinių mokslų daktaras, profesorius.

## Biografija
Gimė 1912 m. rugsėjo 1 (14) d. Velžių kaime tuometiniame Kiburių valsčiuje (Saločių parapija), ūkininkų Jono ir Onos Maldutytės Jasėnų šeimoje. Jauniausias iš trijų vaikų, turėjo brolį Leoną ir seserį Elžbietą. 1918 m., teturėdamas šešerius metus tapo našlaičiu - nuo ispaniškojo gripo mirė tėvas.

1931 m. baigė Panevėžio berniukų gimnaziją, 1933 m. – Vytauto Didžiojo universiteto Humanitarinių mokslų fakulteto filosofijos skyrių. 1935–1936 m. studijavo teisę Lietuvoje, 1937–1939 m. – Prancūzijoje, Sorbonos universitete. Kolumbijos universitete suteiktas daktaro laipsnis.

1935–1937 m. redagavo žurnalą „Akademikas“. 1939–1941 m. Eltos redaktorius. Lietuvos žurnalistų sąjungos narys. Bendradarbiavo leidiniuose „Vairas“, „Lietuvos aidas“, rašė tarptautinės teisės ir politikos klausimais. Po Antrojo pasaulinio karo pasitraukė į Vakarus, nuvyko į JAV. Nuo 1952 m. dirbo bibliotekininku.  Kolumbijos universitete dėstė tarptautinės teisės disciplinas, dirbo universiteto bibliotekoje.

Kauno universitetui padovanojo tūkstantį vertingų knygų, Pasvalio Mariaus Katiliškio bibliotekai – savo mokslinių knygų, išleistų anglų kalba.

## Šaltiniai

## Nuorodos
* Mykolas Jasėnas 1940 m. filme apie ELTĄ
Albinas Jarusevičius

**Albinas Jarusevičius** (1931 m. liepos 24 d. Nedzingėje, Alytaus apskrityje – 2022 m. sausio 6 d. Vilniuje) – Lietuvos žurnalistas, publicistas, redaktorius.

## Biografija
1945–1946 m. mokėsi Alytaus amatų mokykloje staliaus amato. 1953 m. baigė Pagėgių vidurinę mokyklą, 1958 m. baigė žurnalistikos specialybę Vilniaus universiteto Istorijos–filologijos fakultete.

1957–1973 m. laikraščio „Tarybinis mokytojas“ redakcijos literatūrinis darbuotojas, išleidėjas, skyriaus vedėjas. 1974–1995 m. žurnalo „Šeima“ vyriausiasis redaktorius. Daugiausia rašė mokyklų veiklos ir mokytojo darbo klausimais, įvairiomis šeimos, jos dorovės temomis. Publicistikos rinkiniuose paskelbė apybraižų, humoreskų.

## Įvertinimas
* 1991 m. – Lauryno Ivinskio premija už „Šeimos“ kalendorių.

## Šaltiniai
FIBA Azijos čempionatas

**FIBA Azijos čempionatas** – vyrų krepšinio varžybos, vykstančios nuo 1960 m. kas dvejus metus tarp Azijos šalių krepšinio rinktinių. Šio čempionato metu išaiškėja komandos, pateksiančios į Pasaulio krepšinio čempionatą ir vasaros olimpiadą. Čempionatą organizuoja FIBA Azija federacija.

Daugiausiai kartų (15) čempionate triumfavo Kinijos vyrų krepšinio rinktinė.

## Medalių lentelė

## Naudingiausi žaidėjai

## Nuorodos
* FIBA Azija svetainė
FIBA Amerikos čempionatas

**FIBA Amerikos čempionatas** – vyrų krepšinio varžybos, vykstančios kas ketverius metus tarp Amerikos vyrų krepšinio rinktinių. 

Šiame čempionate dalyvauja Šiaurės, Pietų ir Centrinės Amerikos šalių rinktinės.

## Čempionatai

;Pastabos

## Medalių lentelė

## Naudingiausi žaidėjai

## Nuorodos
* FIBA Amerika svetainė
2014 m. pasaulio krepšinio čempionatas

**2014 m. [[pasaulio krepšinio čempionatas]]** – 17-tas pasaulio krepšinio čempionatas, kuris vyko 2014 m. rugpjūčio 30 – rugsėjo 14 d. 6 Ispanijos miestuose.

## Kandidatų atranka
Paraiškų priėmimą FIBA organizavo nuo 2008 m. sausio 10 iki balandžio 30 d. Iš viso savo norą pareiškė 9 šalys – Ispanija, Prancūzija, Danija, Rusija, Saudo Arabija, Kataras, Italija, Graikija ir Kinija.

Iš šių šalių FIBA atrinko tris – Ispaniją, kuri 2007 m. organizavo Europos krepšinio čempiopnatą, Italiją, 2007 m. Europos moterų krepšinio čempionato šeimininkę, ir Kiniją, 2009 m. organizavusią FIBA Azija čempionatą.

2009 m. gegužės 23 d. Čikagoje vyko čempionato šeimininkės rinkimai. Balsavime Kinija surinko mažiausiai balsų, o finale Arvydas Sabonis ir Aleksandras Džiordževičius pranešė, kad Ispanija nugalėjo gavusi 11 balsų.

## Kvalifikacija

Kvalifikaciniai turnyrai:



## Burtų traukimas
Čempionate dalyvaujančios valstybės buvo suskirstytos į šešis krepšelius po 4 rinktines.

* Skaičiai prie dalyvaujančių valstybių rodo nacionalinių vyrų krepšinio rinktinių užimtus reitingus skirstymo į krepšelius dieną.
* Australija negalėjo būti viename krepšelyje su Naująja Zelandija, tad teko užimti vietą burtų traukimo grupėje su trimis Europos rinktinėmis.
Pirmajame krepšelyje atsidūrė keturios aukščiausias vietas FIBA vyrų rinktinių reitinguose užimančios šalys. Pagrindinis kitų valstybių grupavimo kriterijus – geografinė padėtis.

2014 m. vasario 3 dieną Barselonos mieste įvykusioje ceremonijoje 24 rinktinės suskirstytos į keturias grupes po šešias komandas. Grupės sudarytos burtų keliu atrenkant po vieną komandą iš kiekvieno krepšelio. Keturios stipriausios kiekvienos pirmojo etapo grupės rinktinės kovą tęs aštuntfinaliuose, kuriuose A grupės komandos žais su B grupės, o C grupės – su D.

## Grupių etapas
Komandų vietas grupėse lemiantys veiksniai:
# Surinktų suma taškų, skiriamų už:
#* Pergalę: 2 tšk.
#* Pralaimėjimą: 1 tšk.
#* Pralaimėjimą dėl neatvykimo į rungtynes ar atsisakymo žaisti: 0 tšk. ir to mačo rezultatas 0:20
# Rezultatai komandų tarpusavio susitikimuose
# Įmestų ir praleistų taškų skirtumas varžybose tarp vienodą taškų skaičių surinkusių rinktinių
# Įmestų ir praleistų taškų skirtumas visose grupės varžybose
# Burtų traukimas

### A grupė ([[Granada|Granadoje]])

### B grupė ([[Sevilija|Sevilijoje]])

### C grupė ([[Barakaldas|Barakalde]])

### D grupė ([[Gran Kanarijos las Palmas|Las Palmase]])

## Atkrintamosios varžybos

## Šaltiniai
Forbes vertingiausių futbolo klubų sąrašas

„Forbes“ kiekvienais metais sudaro vertingiausių Europos futbolo klubų sąrašą. Šių klubų vertė apskaičiuojama įvertinus jų skolintą ir nuosavą kapitalą (). Sąrašo sudarytojai naudojo duomenis apie pajamas, gautas iš tokios veiklos kaip rungtynių transliacijų teisių pardavimas, rėmėjų lėšos, bilietų ir atributikos bei suvenyrų pardavimai, neskaičiuodami žaidėjų kontraktų verčių.

## 2017 m. reitingas

## Taip pat skaitykite
* Deloitte Football Money League

## Nuorodos
* Forbes: The World’s Most Valuable Soccer Teams
* Verslo Klasė: Futbolo verslo anomalija
Antanas Januševičius

**Antanas Januševičius** (1902 m. lapkričio 25 d. Epidemiai, Liubavo valsčius, Marijampolės apskritis – 1943 m. birželio 7 d. Štuthofo koncentracijos stovykla) – Lietuvos mokytojas, istorikas, žurnalistas, redaktorius, poetas.

## Biografija
1925 m. baigė Marijampolės gimnaziją, 1929 m. – Lietuvos universiteto Teologijos–filosofijos fakultetą.

1926-1928 m. redagavo žurnalą „Ateitis“. Leido savaitraštį „Šiaulietis“. Bendradarbiavo įvairiuose Lietuvos laikraščiuose ir žurnaluose.  1939–1940 m. Skuodo gimnazijos direktorius, 1940-1942 m. – Mažeikių gimnazijos direktoriaus pavaduotojas, 1942 m. – Marijampolės gimnazijos direktorius.

## Šaltiniai
Artūras Janušauskas

**Artūras Janušauskas** (g. 1962 m. kovo 17 d. Vilniuje) – Lietuvos žurnalistas, redaktorius.

## Biografija
1980 m. baigė Alytaus 5–ąją vidurinę mokyklą, 1985 m. – Vilniaus universiteto Istorijos fakulteto žurnalistikos specialybę.

1985 m. Lietuvos radijo ir televizijos programų savaitraščio „Kalba Vilnius“ redakcijoje išleidėjas, nuo 1986 m. atsakingasis sekretorius, nuo 1991 m. – vyriausiojo redaktoriaus pavaduotojas, 1993–1996 m. – vyriausiasis redaktorius. Nuo 1996 m. – Lietuvos radijo ir televizijos Leidybos centro direktoriaus pavaduotojas. Rašė radijo ir televizijos veiklos, visuomenės gyvenimo ir kultūros temomis. 

## Šaltiniai
Jurgis Janušaitis

**Jurgis Janušaitis** (1912 m. rugpjūčio 4 d. Džiugoniai, Panevėžio apskritis – 2006 m. balandžio 20 d. Port Orandžas, Florida, JAV) – Lietuvos spaudos darbuotojas ir organizatorius.

## Biografija
1929 m. baigė Kaišiadorių vidurinę mokykla, 1934 m. – suaugusiųjų gimnaziją Kaune.

Nuo 1927 m. bendradarbiavo leidiniuose „Vakarai“, „Lietuva“, „Lietuvos aidas“, „Jaunoji karta“, „Karys“, „Pašto pasaulis“.

Išvažiavęs į JAV, 1952–1984 m. dirbo prekybininku Čikagoje, Market Parke įkūrė didžiausią lietuvių maisto parduotuvę „Parama“. Bendradarbiavo lietuvių spaudoje, skelbė reportažus laikraščiuose „Draugas“, „Dirva“, „Naujienos“, „Tėviškės žiburiai“, Australijos lietuvių leidiniuose. Žurnalo „Lietuvis žurnalistas“ redakcinės kolegijos narys.

1981–1984 m. Lietuvių žurnalistų sąjungos valdybos narys, pirmininkas.

## Šaltiniai
Angelė Rabačiauskienė

**Angelė Jankauskytė-Rabačiauskienė** (g. 1952 m. balandžio 10 d. Didkiemis, Šilalės rajonas) – Lietuvos radijo ir spaudos žurnalistė, poetė.

## Biografija
1979 m. baigė Vilniaus universiteto Filologijos fakultetą.

Dirbo pedagoginį darbą Kaišiadorių rajone, buvo Lietuvos valstybinio radijo ir televizijos komiteto redaktorė Kaišiadoryse. Nuo 1987 m. laikraščio „Kaišiadorių aidai“ redakcijos žurnalistė, redaktoriaus pavaduotoja.

Lietuvos žurnalistų sąjungos, nuo 1991 m. Lietuvos rašytojų sąjungos narė. 

## Bibliografija
* Gėlė po delnu. – Vilnius: Vaga, 1985
* Žemės rūbais. – Vilnius: Vaga, 1991

## Šaltiniai
Moterų pasaulio krepšinio čempionatas

**FIBA moterų pasaulio krepšinio čempionatas** – krepšinio turnyras, kuris vyksta kas ketveri metai paraleliai, tačiau kitoje šalyje, su vyrų pasaulio krepšinio čempionatu.

Pirmasis čempionatas buvo surengtas praėjus trejiems metams po pirmojo vyrų čempionato – 1953 m. Čilėje. Nuo 1967 m. šie abu čempionatai vyksta tais pačiais metais.

1986 m. čempionatas vyko Vilniuje.

2006 m. vyrų čempionate dalyvių skaičius buvo padidintas iki 24, tačiau moterų čempionate dalyvių skaičius nepasikeitė (16).

Pasaulio čempionėmis per visą istoriją tapo tik keturios rinktinės. JAV rinktinė nugalėjo 8 kartus (per paskutinius 7 čempionatus triumfavo 5), TSRS rinktinė triumfavo 6 kartus, o Australija su Brazilija nugalėjo po kartą.

## Čempionatai

## Medalių lentelė

## Nuorodos
* FIBA oficiali svetainė
Demeris

**Demeris** (, ) – upė šiaurės rytų Belgijoje; Deilės dešinysis intakas. Prasideda Hespengau gamtiniame regione, netoli Tongereno (Limburgas). Teka į šiaurės vakarus, vėliau į vakarus Limburgo ir Flamandų Brabanto provincijomis. Įteka į Deilę ties Verchterio kaimu.

Didžiausias intakas – Getė (kairysis).

Miestai prie Demerio: Haseltas, Distas, Arschotas.
Sena (Belgija)

**Sena** (, ) – upė vidurio Belgijoje; Deilės kairysis intakas. Prasideda Heno provincijoje, netoli Suanji miesto. Teka į šiaurės rytus per Brabantą ir Briuselio regioną. Įteka į Deilę ties Hefenu.

Didžiausias intakas – Voliuvė.

XIX a. pab. – XX a. pr. Senos upė Briuselyje buvo paversta požemine upe. Tai yra viena labiausiai užterštų Belgijos upių. Miestai prie Senos: Suanji, Rebekas, Tiubizas, Halė, Berselas, Anderlechtas, Briuselis, Molenbekas-Sen Žanas, Vilvordė.
John Robertson

**Džonas Robertsonas** (g. 1964 m. spalio 2 d. Edinburge) – škotų futbolininkas, žaidęs Newcastle United, Dundee FC, Livingston futbolo klubuose, geriau žinomas kaip Heart of Midlothian klubo puolėjas, vėliau tapęs klubo treneriu. Nuo 2010 m. spalio mėnesio treniruoja East Fife futbolo klubą.

John Robertson yra žaidęs Škotijos rinktinėje. Debiutavo 1990 m. laimėjus 2-1 prieš Rumunijos rinktinę, pelnė ivartį. Už Škotijos futbolo rinktinę yra sužaidęs 16 kartu, pelnė 3 ivarčius.

## Pasiekimai
*  **[[Airijos futbolo lygos taurė]]: 1**
** Derry City – 2007 m.

## Nuorodos
* John Robertson trenerio statistika
* Hearts FC žaidėjo statistika
Romas Jankauskas (1962)

**Romas Jankauskas** (g. 1962 m. kovo 7 d. Kaune) – Lietuvos televizijos žurnalistas, redaktorius.

## Biografija
1980 m. aukso medaliu baigė Kauno 36-ąją vidurinę mokyklą. 1980–1983 m. studijavo žurnalistiką Vilniaus universiteto Istorijos fakultete, 1983–1985 m. tęsė žurnalistikos studijas Maskvos M. Lomonosovo universitete, kurį baigė įgydamas televizijos žurnalisto specialybę. Stažavo JAV, Danijoje, Didžiojoje Britanijoje.

1985–1989 m. Lietuvos televizijos Vyriausiosios informacijos redakcijos jaunesnysis redaktorius, redaktorius, skyriaus vedėjas, vyr. redaktoriaus pavaduotojas, nuo 1989 m. – vyr. redaktorius. 1990 m. šią redakciją reorganizavus į Lietuvos televizijos Naujienų direkciją – jos direktorius. 1992–1993 m. Lietuvos radijo ir televizijos Mokymo centro direktorius. 1993–1997 m. – Lietuvos TV programų direktorius, 1997-1999 m. Programų įsigijimo ir platinimo skyriaus vadovas. 1999–2001 m. LRT Televizijos direktorius.

2002–2004 m. Aplinkos ministerijos ministro patarėjas, 2004–2012 m. Aplinkos ministerijos Visuomenės informavimo ir viešųjų ryšių departamento direktorius.

2005 m. pasaulinės parodos „EXPO 2005 Aichi“, Japonija, 2008 m. – „EXPO Zaragoza 2008“, Saragosa, Ispanija, 2010 m. – „EXPO 2010 Shanghai“, Šanchajus, Kinija Lietuvos paviljono generalinis komisaras.

Dalyvavo Europos transliatorių sąjungos (EBU) TV komiteto veikloje, atstovavo Lietuvai Europos dokumentikos tinkle (EDN), koordinavo LRT dalyvavimą Europos Regioninių televizijų asociacijos CIRCOM Regional veikloje, įvairiuose Baltijos žiniasklaidos centro (BMC), „TVE International“ ir kituose tarptautinių organizacijų projektuose.

## Šaltiniai
Romas Jankauskas

**Romas [[Jankauskas]]**:

* Romas Jankauskas (1962) – televizijos žurnalistas, buvęs LRT direktorius
* Romas Jankauskas (1964) – žurnalistas, politikas
Jekeras

**Jekeras** () arba **Žeras** () – upė Belgijoje ir Nyderlanduose; Maso kairysis intakas. Prasideda Belgijoje, netoli Žero miestelio. Teka į šiaurės rytus Lježo ir Limburgo provincijomis. Įteka į Masą Mastrichte (Nyderlandai).

Ties Kanu jungiasi su Alberto kanalu. Miestai prie Jekero: Varemas, Tongerenas, Kanas (Belgija), Mastrichtas (Nyderlandai).

Upės pavadinimas kilo iš gališko žodžio *Yakara* ir reiškia „švarus vanduo“.
Izeras (Belgija)

**Izeras** (, ) – upė Prancūzijoje ir Belgijoje. Prasideda Šiaurės departamente, ties Bjuišero gyvenviete. Teka į šiaurės rytus per Prancūziją, vėliau – Belgijos Vakarų Flandrijos provincija. Žemupyje pasuka į šiaurės vakarus. Įteka į Šiaurės jūrą ties Njivportu.

Didžiausi intakai: Pen Bekė, Eibekė, Svynbekė.

Upės potvynis vyksta sausio-vasario mėnesiais. Vasarą nusenka. Miestai prie Izero: Bolezelis, Eskelbekas, Bambekas, Hutkerkas (Prancūzija), Diksmiuidė, Njivportas (Belgija).

Pirmojo pasaulinio karo metais (1914 m. spalį) prie upės žemupio vyko Izero mūšis.
Graham Rix

**Grejamas Sirilas Riksas** (g. 1957 m. spalio 23 d. Donkasteryje, Anglija) – buvęs futbolininkas ir treneris. Šiuo metu dirba Glenn Hoddle akademijoje, pietų Ispanijoje, Cheres de la Fronteroje, Andalūzijoje, Kadiso provincijoje. Įkurta 2008 m. garsaus praeityje futbolininko Glenn Hoddle dėka.

## Karjera
Karjerą pradėjo 1974 m. Po metų tapo profesionalus futbolininkas Londono Arseno klube, kuriame debiutavo 1977 m. balandžio 2 d. prieš Leicester City FC, pelnė ivartį.

Buvo skolinamas Brentfordo klubui. Kelerius metus žaidė Prancūzijoje SM Caen CBN ir Le Havre AC klubuose. 1992–1993 m. Dundee FC, 1995 m. Chelsea FC klube.

### Tarptautinė karjera
Nuo 1980 m. iki 1984 m. Rix žaidė Anglijos rinktinėje, įskaitant ir penkis pasirodymus 1982 m. pasaulio futbolo čempionate.

|}

## Trenerio karjera
1993 m. Rix tapo Chelsea FC jaunimo treneriu. 1996 m. Ruud Gullit tapus komandos treneriu dirbo trenerio padėjėjas. 2001–2002 m. Portsmouth FC treneris. 2004 m. septynis mėnesius treniravo Oxford United FC.

2005 m. lapkričio 8 d. tapo Heart of Midlothian FC klubo treneriu. Po nesutarimu su Vladimiru Romanovu, po keturių mėnesių, 2006 m. kovo 22 d. buvo atleistas.

## Nuorodos
* Žaidėjo statistika
* Trenerio statistika
IOS

**„iOS“** (iki 2010 m. – **„iPhone OS“**) – kompanijos „Apple“ sukurta operacinė sistema, iš esmės projektuota „iPhone“ išmaniajam telefonui, o vėliau pritaikyta ir kitiems „Apple“ įrenginiams, įskaitant „iPad“. Sudaro „iPadOS“, „tvOS“, „watchOS“ operacinių sistemų pagrindą.

2018 m. duomenimis, „Apple“ „App Store“ internetinėje parduotuvėje galima rasti daugiau nei 2 mln. iOS programėlių. 2012 m. iOS buvo antra populiariausia operacinė sistema išmaniesiems telefonams, turėjusi 19,4 % rinkos dalį (po „Google“ Android).

## Istorija
Pirmoji operacinės sistemos versija iPhone OS 1 pasirodė kartu su iPhone (1-os kartos) išmaniuoju telefonu 2007 m. birželio 29 d. ir tuo metu neturėjo oficialaus pavadinimo. Išleidimo metu operacinė sistema savo savybėmis buvo ribota, trūko daug funkcijų, kurias jau turėjo alternatyvios sistemos. Operacinėje sistemoje buvo tokios funkcijos kaip balso paštas, HTML el. paštas, interneto naršyklė Safari, SMS ir YouTube. Ji nepalaikė MMS, taip pat neturėjo kopijavimo ir įklijavimo funkcijų. Be to, operacinėje sistemoje dar nebuvo App Store ar programinės įrangos kūrimo rinkinio (SDK) trečiųjų šalių programėlėms kurti. Vietoje to „Apple“ nurodė kūrėjams kurti žiniatinklio programas, kurias buvo galima pasiekti iš Safari naršyklės.

## Savybės
Įprastinės funkcijos:

Programėles iOS bei macOS operacinėms sistemoms galima sukurti naudojantis „Apple“ sukurtu Xcode programų rinkiniu, o vėliau jas patalpinti „Apple“ internetinėje svetainėje (App Store).

## Šaltiniai

## Nuorodos
* Oficiali svetainė 
* iOS Dev Center – kūrėjų puslapis
Kęstutis Jankauskas (1958)

**Kęstutis Jankauskas** (g. 1958 m. gegužės 3 d. Šilkalnyje, Raseinių rajonas) – Lietuvos žurnalistas, redaktorius.

## Biografija
1981 m. Vilniaus universiteto Istorijos fakultete baigė žurnalistikos specialybę.

Nuo 1982 m. kovo 1 d. Eltos fotokorespondentas, 1989–1996 m. – Eltos Fotoinformacijos redakcijos vyriausias redaktorius. 1996–2004 m. – informacijos agentūros Elta direktorius.  2004 m. Lietuvos Respublikos Vyriausybės Informacijos ir komunikacijos departamento vadovas.

## Šaltiniai
Fesdrė

**Fesdrė** (, , ) – upė rytų Belgijoje, Lježo provincijoje; Urto dešinysis intakas. Prasideda Aukštuosiuose Fenuose, netoli Vokietijos miesto Monšau. Teka vakarų, šiaurės vakarų kryptimi miškingu tarpukalnių slėniu. Įteka į Urtą netoli Lježo.

Didesni intakai: Helė, Žilepė, Hionjė, Manjė.

Aukštupyje upė patvenkta, sudarytas Epeno tvenkinys (1,26 km²). Upės didžiausias debitas 14,7 m³/s, minimalus – 6,3 m³/s. Fesdrės vanduo pasižymi dideliu rūgštingumu, kurį suteikia Aukštųjų Fenų pelkių vandenys. Miestai prie Fesdrės: Epenas, Vervjė, Pepenštė, Šofontenas.
Domas Jankauskas

**Domas Jankauskas** (1928 m. rugpjūčio 3 d. Panevėžyje – 2010 m. Vilniuje) – Lietuvos žurnalistas, redaktorius, poetas.

## Biografija
1952 m. baigė Kijevo karo medicinos institutą, įgijo provizoriaus padėjėjo specialybę. 1963 m. Vilniaus universitete neakivaizdiniu būdu baigė žurnalistiką.

Spaudoje dirbti pradėjo 1946 m.; 1946–1949 m. Kupiškio apskrities laikraščio „Stalino keliu“ atsakingasis sekretorius, 1962–1970 m. – Varėnos rajono laikraščio „Raudonoji vėliava“ redaktorius, 1970–1990 m. Lietuvos radijo propagandos vyriausiosios redakcijos korespondentas ir vyresnysis redaktorius. Bendradarbiavo laikraščiuose „Diena“ bei „Vakarinės naujienos“. Rašė ir rengė laidas daugiausia žmonių auklėjimo, dorovės ugdymo, buities temomis. 

## Šaltiniai
Stephen Frail

**Stephen Frail** (g. 1969 m. rugpjūčio 10 d. Glazge) – škotų futbolo treneris, buvęs futbolininkas. Dabartinis Celtic FC klubo U-19 treneris.

## Žaidėjo karjera
Karjerą pradėjo 1985 m. Dundee FC klube, kuriame žaidė beveik 10 metų. Vėliau žaidė Heart of Midlothian FC, Tranmere Rovers, St Johnstone ir Greenock Morton.

## Trenerio karjera
Trenerio karjerą pradėjo dar žaisdamas Greenock Morton klube. 2001–2002 m. sezone tapo trenerio padėjėju. Palikus Morton klubą perėjo į Hearts FC klubą. Dirbo su jaunimo komanda. Valdui Ivanauskui palikus Edinburgo klubą 2007 m. kovą, kartu su sporto direktoriu Anatoliy Korobochka treniravo pagrindinę komandą. 2007–2008 m. sezone klubas užėmė dešimtą vietą Škotijos Premier lygoje. Prieš paskiriant naują trenerį, Frail 2008 m. sausio mėnesį tapo laikinas klubo treneris.

2009 m. balandžio mėnesį tapo Celtic FC jaunimo treneriu.

## Nuorodos
* Žaidėjo karjera
Alvidas Jancevičius

**Alvidas Jancevičius** (g. 1953 m. gruodžio 26 d. Vėžalaukyje, Tauragės rajone) – Lietuvos žurnalistas, režisierius, cirko istorijos metraštininkas, iliuzionistas, renginių vedėjas.

## Biografija
Baigė Tauragės 1-ąją vidurinę mokyklą, 1977 m. baigė Vilniaus universiteto Istorijos fakulteto žurnalistikos specialybę.

1977–1983 m. Vilniaus universiteto Žurnalistikos katedros Periodinės spaudos mokslinio tyrimo laboratorijos mokslinis bendradarbis, vadovavo studentų estradinių miniatiūrų teatrui. 1983–1992 m. – Lietuvos televizijos Propagandos vyr. redakcijos redaktorius, 1992–1993 m. – šios redakcijos vyriausias redaktorius. Nuo 1993 m. – Lietuvos televizijos Visuomeninių programų direkcijos visuomeninių–politinių laidų kūrybinio susivienijimo vyriausias redaktorius. Lietuvos televizijoje rengė laidas „Žmogus. Visuomenė. Įstatymas“, „Juridinis kanalas“. Nuo 1996 m. – teisinių ir politinių laidų vedėjas.  Nuo 1998 m. – Lietuvos Aukščiausio Teismo pirmininko padėjėjas ryšiams su visuomene, vyr. specialistas.

## Bibliografija
* Vilniaus universitetui 400, Vilnius, 1979 m.

## Įvertinimas
* 1994 m. K. ir J. Bobelių žurnalistinė premija.

## Šaltiniai
Guillaume Marie-Anne Brune

**Gijomas Mari Anas Briunas** (, gimė 1763 m. kovo 13 d. – mirė 1815 m. rugpjūčio 2 d.) – Prancūzijos maršalas (1804 m.), vienas žymiausių Napoleono I karo vadų, Revoliucijos ir Napoleono karų dalyvis.

## Biografija
Gimė 1763 m. kovo 13 d. Brive-la-Gaillarde vietovėje, centro pietų Prancūzijos Korezo departamente, advokato šeimoje. Būdamas 20 metų ir baigęs vietos koledžą įstojo į Prancūzijos kolegiją. 1791 m. prasidėjus Didžiajai Prancūzų revoliucijai susidraugavo su Ž. Dantonu ir kitais revoliucionieriais, įstojo į revoliucinę Nacionalinę gvardiją. Nuo 1793 m. iki 1795 m. malšino rojalistų bruzdėjimus įvairiose Prancūzijoje vietose. 1793 m. paskirtas brigados generolu.

Kovojo kartu su Napoleonu Italijos kampanijoje, pasižymėjo mūšiuose. 1797 m. pakeltas divizijos generolu. 1799 m. sumušė Jungtinės Karalystės ir Rusijos kariuomenes prie Amsterdamo. 1800 m. vadovavo Prancūzijos kariuomenei Italijoje. 1802 m. paskirtas Prancūzijos ambasadoriumi Osmanų imperijoje. 1804 m. tapo Prancūzijos maršalu.

1805 m. paskirtas vadovauti kariuomenei, turėjusiai įsiveržti į Jungtinę Karalystę. 1807 nugalėjo Švedijos kariuomenę Pomeranijoje. Pasirašęs Prancūzijos kariuomenės vardu Švedijos kapituliacijos aktą, Napoleono buvo atleistas iš karo tarnybos. Viena priežasčių galėjo būti respublikoniškos G. Briuno pažiūros. Napoleonui grįžus iš tremties Elboje G. Briunas vėl jį palaikė ir buvo paskirtas kariuomenės pietų Prancūzijoje vadu. Burbonams sugrįžus į valdžią, 1815 m. buvo rojalistų nužudytas Avinjone.

## Šaltiniai
Anatolijus Korobočka

**Anatolijus Korobočka** (rus. *Анатолий Васильевич Коробочка*; g. 1955 m. sausio 5 d. Simferopolyje, Ukraina) – buvęs futbolininkas, treneris.

Korobočka yra žaidęs SK Tavrìâ Sìmferopolʹ, FK CSKA Moskva, SK Odesa, taip pat VDR klubuose. Futbolininko karjerą baigė 1991 m. Eintracht Loewenberg futbolo klube. Tais pačiais metais tapo CSKA Maskvos dublerių komandos treneriu. 1998 m. tapo vyriausiu Simferopolio klubo treneriu. Yra treniravęs Maskvos Spartako-Čiukotkos ir Reutov FC klubus. 2006 m. atvyko į Edinburgo Hearts FC, kuriame kartu su Aleksu Koslovskiu ir Eduardu Malofejevu *(sporto direktorius)* dirbo futbolo direktoriumi.

2007 m. liepos 30 d. buvo pakelbta, kad Korobočka taps klubo vyr. treneriu 2007–2008 m. sezonui kartu su Stephen Frail. Treneriu pora buvo atleista 2008 m. sausio 1 d., kai klubas penkis kartus iš eilės pralaimėjo lygoje. Frailas tapo laikinuoju treneriu, o Korobočka toliau dirbo futbolo direktoriumi. 2009 m. liepos 22 d. Hearts vadovybė paskelbė, kad jis paliko savo postą.

## Išnašos

## Nuorodos
* Trenerio karjera
Walter Scott

**Valteris Skotas** () (1771 m. rugpjūčio 15 d. Edinburge – 1832 m. rugsėjo 21 d. Melrauze) – škotų novelistas, dramaturgas, romanų autorius ir poetas. Vienas garsiausių to laikmečio Europos ir pasaulio rašytojų.

Parašė daugybę istorinių novelių. Jo poezija ir novelės yra vis dar skaitomos ir laikomos klasika. Tarp daugybės jo darbų žinomiausi yra: „Dama iš ežero“ *(The Lady of the Lake)* 1810 m., „Aivenhas“ *(Ivanhoe)* 1819 m., „Rob Rojus“ *(Rob Roy)* 1817 m., „Vaverlis“ *(Waverley)* 1814 m., „Midlodiano širdis“ *(The Heart of Midlothian)* 1818 m. ir „Lamermuro sužadėtinė“ *(The Bride of Lammermoor)* 1819 m.

## Bibliografija
* Vaverlis, 1814 m. *(Waverley)*
* Gajus Maneringas, 1815 m. *(Guy Mannering)*
* Antikvaras, 1816 m. *The Antiquary* 
* Rob Rojus 1817 m. (*Rob Roy)*
* Midlodiano širdis, 1818 m. *(The Heart of Midlothian)*
* Aivenhas, 1819 m. *(Ivanhoe)*
* Kenilvortas, 1821 m. *(Kenilworth)*
* Piratas, 1822 m. *(The Pirate)*
* Naidželo fortūnos, 1822 m. *(The Fortunes of Nigel)*
* Peverilo pikas, 1822 m. *(Peveril of the Peak)*
* Kventinas Durvardas, 1823 m. *(Quentin Durward)*
* Švento Ronano šaltinis, 1824 m. *(St. Ronan’s Well)*
* Redgauntletas, 1824 m. *(Redgauntlet)*
* Kryžiaus žygių pasakos, 1825 m. *(Tales of the Crusaders, consisting of The Betrothed and The Talisman)*
* Vudstokas, 1826 m. *(Woodstock)*
* Gražioji Perto mergelė, 1828 m. *(Chronicles of the Canongate, 2nd series, The Fair Maid of Perth)*
* Gėjeršteino Ana, 1829 m. *(Anne of Geierstein)*

## Galerija

Vaizdas:Scott Monument from St. David Street.jpg|Paminklas Valteriui Skotui, (Edinburgas) 
Vaizdas:Sir Walter Scott statue at Scott Monument.jpg|Skulptūra Valteriui Skotui
Vaizdas:The home of Walter Scott, George Square, Edinburgh.jpg|Namas kuriame gyveno Valteris Skotas, (Edinburgas)


## Šaltiniai

## Nuorodos

* Archyvas
* Biografija
* Portretai
Hermanas Jakužaitis

**Hermanas Jokūbas Jakužaitis ** (*Jaliūnas*; ; 1902 m. liepos 26 d. Stančiuose, Klaipėdos apskritis – 1966 m. gegužės 12 d. Niurtingene, Vokietija) – Lietuvos žurnalistas, redaktorius.

## Biografija
Spaudoje bendradarbiavo nuo 1918 m. laikraštyje „Prūsų lietuvių balsas“. Dirbo Klaipėdoje leistų laikraščių „Lietuvos keleivis“, „Klaipėdos žinios“, „Pajūrio sargas“ ir kt. redaktorius. Kaune buvo Klaipėdos ir užsienio spaudos atstovas, prieš Antrojo pasaulinio karo pabaigą – Lietuvos spaudos atstovas Berlyne, prie Vokietijos Reicho vyriausybės. 1952 m. Vokietijoje redagavo laikraščio „Keleivis“ Nr. 1-5, nuo 1953 m. – biuletenį „ELTA–Pressedienst“. Bendradarbiavo įvairiuose lietuvių ir užsienio laikraščiuose. 

## Bibliografija
* *Tėvynė Lietuva ir Vincas Kudirka*, 1918 m.

## Šaltiniai
Rima Jakutytė

**Rima Jakutytė** (1950 m. birželio 18 d. Kruopiuose, Mažeikių apskritis – 2019 m. rugpjūčio 15 d. Vilniuje) – Lietuvos radijo žurnalistė, redaktorė.

## Biografija
1973 m. baigė Vilniaus universiteto Istorijos fakulteto žurnalistikos specialybę.

1973 m. pradėjo dirbti Lietuvos radijo laidų užsieniui vyr. redakcijoje. Daugiausia rengė laidas apie ekonomiką, bankus, finansus, verslo gimimą Lietuvoje ir jo plėtojimą, žinias užsienio klausytojams. Ekonomine, verslo tematika rašė laikraščiuose „Lietuvos komersantas“, „Atgimimas“, „Amžius“, „Savininkas“. Nuo 1993 m. kiekvieną savaitę rengė ekonomines spaudos apžvalgas Čikagoje leidžiamam dienraščiui „Draugas“. Lietuvos radijo visuomeninių laidų redakcijos vyriausioji redaktorė, laidos „Gimtoji žemė“ prodiuserė, „Litas prie lito“ vedėja.

## Įvertinimas
* 1994 m. Lietuvos radijo „Auksinė bitė“.

## Šaltiniai
Danielius Jokubonis

**Danielius Jokubonis** (1913 m. vasario 22 d. Gardneryje, JAV – 1980 m. gegužės 17 d. Kaune) – Lietuvos žurnalistas, redaktorius, Argentinos lietuvių visuomenės veikėjas.

## Biografija
Į Argentiną nuvyko 1925 m., dalyvavo lietuvių organizacijų veikloje. 1941–1955 m. redagavo „Momentą“, „Pažangą“, „Tėvynę“, „Vienybę“. Už dalyvavimą komunistų veikloje kalintas. 1956 m. grįžo į Lietuvą. 1957–1960 m. „Vagos“ leidyklos techninis redaktorius. 

## Šaltiniai
Birutė Bražinskaitė-Jakštienė

**Birutė Bražinskaitė-Jakštienė** (1940 m. rugpjūčio 12 d. Šakiuose – 2022 m. kovo mėn.) – LRT televizijos žurnalistė ir režisierė.

## Biografija
1959 m. baigė Druskininkų vidurinę mokyklą, 1962 m. – Vilniaus kultūros–švietimo technikumo dramos skyrių ir įgijo saviveiklinių dramos kolektyvų režisierės specialybę, 1973 m. Vilniaus universitete baigė žurnalistiką.

1962 m. pradėjo dirbti Lietuvos televizijoje: iš pradžių meninių laidų redakcijos režisieriaus padėjėja, nuo 1966 m. – režisieriaus asistentė. Nuo 1968 m. Lietuvos televizijos programų vyriausiosios redakcijos kino laidų skyriaus redaktorė, nuo 1975 m. – vyresnioji redaktorė, nuo 1976 m. – TV Literatūros ir meno vyriausiosios redakcijos vyresnioji redaktorė, nuo 1976 m. gruodžio – TV muzikos vyriausiosios redakcijos vyresnioji redaktorė. Rengė laidas „Kino pasaulyje“, pramogines laidas „Svečiuose pas Onutę“, „Šokio sūkury“, etnokultūros laidų ciklus „Žemyna“, „Kalendorinės šventės“, „Užeikit, sveteliai“ ir kt. 

## Įvertinimas
* 2003 m. – Petro Abukevičiaus premija (kartu su operatorius Kastyčiu Mačiūnu)

## Šaltiniai
Stasys Jakštas

**Stasys Jakštas** (1906 m. spalio 25 d. Giedraičiuose, Ukmergės apskritis – 1979 m. liepos 20 d. Ispanijoje) – Lietuvos mokytojas, poetas, redaktorius.

## Biografija
1930 m. baigė S. Daukanto mokytojų seminariją Kaune, vėliau išklausė lituanistikos ir teisės studijas Vytauto Didžiojo bei Vilniaus universitetuose.

Metus dirbo mokytoju Dubingiuose, nuo 1938 m. pradėjo dirbti švietimo ministerijoje, 1941–1944 m. pradžios mokslo departamento direktorius.

1930 m. su dr. K. Avižoniu suredagavo leidinį „Kelias į laimę“. 1937–1939 m. redagavo žurnalą „Jaunoji Lietuva“.  1944 m. priverstas trauktis iš Lietuvos, 1946–1948 m. Vokietijoje buvo Lietuvių švietimo valdybos narys ir sekretorius, Vyriausiojo skautininko pavaduotojas. 1947 m. redagavo „Skautų vadovo“ antrąjį leidimą. 1949 m. Atvyko į JAV ir dirbo fabrike, vėliau pašto tarnautojas. 1951–1955 m. vadovavo Niujorko, Kearny – Harisono lietuvių šeštadieninei mokyklai. Savo kūrybą spausdino „Lietuvių dienose“, „Skautų aide“.

Rasa Von Werder (g. 1945 m.) yra jo dukra.

## Bibliografija
* *Gimtinės takais*, eilėraščiai, prisiminimai, sudarytojas Kazimieras Garšva. Kaunas, 2001, 140 p., ISBN 9955-434-09-0
* *Manoji Lietuva*, eilėraščiai. Kaunas, 2000, 104 p. ISBN 9955-434-03-1

## Šaltiniai
Trumpė (reikšmės)

Žodis ***trumpė*** gali reikšti:

* trumpė – samanų gentis
* trumpė – kairinio kirčio ženklas
* trumpė – trumpas moteriškas švarkas ar trumpa moteriška palaidinė
* Trumpė – upelis Šilalės rajone, Jūros intakas
* Trumpė – upelis Tauragės rajone, kairysis Balčios intakas
* Trumpė – upelis Tauragės rajone, kairysis Beržės intakas
* Trumpė – upelis Plungės ir Klaipėdos rajonuose, dešinysis Žvelsos intakas

Taip pat:
* trumpės, kitaip *šortai* – trumpos, virš kelių viršutinės kelnės


File:Brachythecium rivulare IMG 3140.jpg|Viena iš samanų trumpių
File:David and Julie Eisenhower fishing 1971.jpg|Pora su trumpėmis (šortais)
Mykolas Jackevičius

**Mykolas Jackevičius** (1921 m. spalio 19 d. Kaune – 2003 m.) – Lietuvos žurnalistas, redaktorius, publicistas, rašytojas, sovietinis diplomatas.

## Biografija
1942–1945 m. Raudonosios armijos 16-osios lietuviškosios šaulių divizijos karys. 1946–1951 m. laikraščio „Tiesa“ redakcijos informacijos skyriaus literatūrinis darbuotojas, atsakingojo sekretoriaus pavaduotojas, skyriaus vedėjas. 1952 m. baigė Vilniaus pedagoginio instituto Užsienio kalbų fakultetą.

1951–1956 m. redagavo žurnalą „Sportas“. 1956 m. laikraščio „Sportas“ redaktorius. 1956–1960 m. SSRS ambasados Vokietijos Demokratinėje Respublikoje spaudos atašė. 1960–1966 m. laikraščio „Tėvynės balsas“, 1967–1969 m. savaitraščio „Gimtasis kraštas“ redaktorius. 1971 m. LTSR nusipelnęs žurnalistas. 1971–1978 m. dirbo diplomatinį darbą Lenkijoje, 1978–1990 m. Lietuvos SSR užsienio reikalų ministerijoje.

## Kūryba
Išleido antiamerikietiškos propagandos politinių feljetonų rinkinį „Džonis iš Vinipego“ (1962 m.), publicistinį romaną „Brandenburgo vartai“ (1964 m.), vaizduojantį karo meto pabėgėlių gyvenimą. Kartu su Jokūbu Skliutausku, remdamiesi vokiečių kompozitoriaus E. Geisto, žuvusio Kauno IX forte, dienoraščiu, parašė pjesę „Aš girdžiu muziką“ (1973 m.). Periodikoje paskelbė humoreskų, išspausdino kelionių po Vokietiją reportažų knygą „Vatikano Antrasis ir po jo“ (1968 m.). Išvertė vokiečių rašytojo G. Weisenborno autobiografinę knygą „Dienoraštis“ (1990 m.).

## Bibliografija
* Džonis iš Vinipego: feljetonų rinkinys. – Vilnius: Valst. grožinės literatūros leidykla, 1962. – 88 p.
* Brandenburgo vartai: romanas. – Vilnius: Valstybinė grožinės literatūros leidykla, 1964. – 193 p.
* Vatikano Antrasis ir po jo, 1968 m.
* Komandantė Algirdas: dokumentinė apybraiža apie Venesuelos lietuvius. – Vilnius: Mintis, 1977.
* Aš girdžiu muziką: trijų dalių dokumentinė kronika su prologu ir epilogu (su Jokūbu Skliutausku). – Vilnius: Vaga, 1973. – 77 p. – past. 1978 m.

## Šaltiniai
Česlovas Iškauskas

**Česlovas Iškauskas** (g. 1950 m. liepos 12 d. Balbieriškyje, Prienų rajonas) – Lietuvos žurnalistas, politikos apžvalgininkas.

## Biografija
1968 m. baigė Balbieriškio vidurinę mokyklą. Neįstojęs į VU lietuvių literatūrą dirbo Prienų rajono laikraštyje „Naujas gyvenimas”, tarnavo SSRS kariuomenėje, dirbo Prienų kultūros skyriuje. 1976 m. Vilniaus universiteto Istorijos fakultete baigė žurnalistikos specialybę. Nuo 1976 m. Lietuvos radijo politikos komentatorius, nuo 1984 m. Lietuvos radijo ir televizijos politikos apžvalgininkas, kūrė televizijos laidą „Lietuva – pasaulyje, pasaulis – Lietuvoje“.

Nuo 1990 m. dienraščio „Lietuvos rytas“ apžvalgininkas tarptautiniais klausimais. Po 1992 m. dirbo Lietuvos bankų (Lietuvos banko, „Litimpeks“, LTB) sistemoje atstovu spaudai, Ryšių su visuomene departamento direktoriumi, rengė Baltijos TV laidą „Lietuva pasaulyje“, nuo 1994 m. vasaros – Tele-3 laidą „Žvelkime atidžiau“. 1997 m. TV3 laidos „Akcentai“ vedėjas. Nuo 2000 m. kovo mėn. „Žinių radijas“ apžvalgininkas. Bendradarbiauja su interneto portalais *[[alkas.lt]]*, *[[balsas.lt]]*, *[[delfi.lt]]*, *geopolitika.lt*, žurnalu „Apžvalga“ ir kt.

## Bibliografija

* Neįtikėtina, bet tikra: XX a. istorijos faktai, mitai, įdomybės. – Kaunas: Obuolys, 2012. – 286 p.: iliustr. – ISBN 978-609-403-362-9
* Nuo Žemės iki Mėnulio: šių dienų pasaulis pro istorinę prizmę. – Kaunas: Obuolys, 2013. – 300 p.: iliustr. – ISBN 978-609-403-515-9
* Paaukota Lietuva : nuo Vytauto Didžiojo iki Dalios Grybauskaitės. – Kaunas: Obuolys, 2014. – 346 p.: iliustr. – ISBN 978-609-403-731-3


## Šaltiniai

## Nuorodos
* Česlovo Iškausko žurnalistinis dienoraštis
Mikas Ilgūnas

**Mikas Ilgūnas** (1911 m. Bebrininkuose, Paežerių valsčius, Vilkaviškio apskritis – 1967 m. birželio 7 d. Alytuje, palaidotas Šunskų kapinėse.) – Lietuvos žurnalistas, redaktorius.

## Biografija
1929 m. baigęs Marijampolės Rygiškių Jono gimnaziją, Vytauto Didžiojo universitete studijavo teisę.

Dirbo laikraštyje „Lietuvos aidas“ reporteriu ir redakcijos nariu, 1931 m. faktiškasis žurnalo „Savivaldybė“ redaktorius, nuo 1936 m. Darbo rūmų leisto laikraščio „Darbas“ redaktorius. Nuo 1941 m. pasirašinėjo biuletenį „Lietuvos Raudonojo Kryžiaus Žinios“, Sveikatos globos valdybos propagandos skyriaus vedėjas. 1943 m. redagavo savaitraštį „Lietuviai“. 1946 m. Kaune suimtas, nuteistas, išvežtas į Sibirą. 1959 m. grįžo į Lietuvą.

Kartu su P. Babicku parengė leidinį „Lietuva vasarį“. Nuo 1931 m. Lietuvos žurnalistų sąjungos narys. 

## Šaltiniai
FIBA Afrika

**FIBA Afrika** – FIBA padalinys, atsakingas už tarptautines krepšinio varžybas ir čempionatus Afrikos žemyne, įkurtas 1961 m. 2011 m. FIBA Afrika jungė 53 Afrikos nacionalines vyrų krepšinio rinktines.

FIBA Afrika būstinės yra Kaire Egipte ir Abidžane Dramblio Kaulo Krante.

## FIBA Afrika geriausios komandos

Č Dabartinė zonos čempionė

## Šaltiniai
FIBA Azija

**FIBA Azija** – vienas iš penkių FIBA padalinių, kuris organizuoja tarptautines krepšinio varžybas ir čempionatus Azijos žemyne ir vienija 44 nacionalines krepšinio asociacijas.

FIBA Azija būstinė yra Beirute, Libane. Padalinio prezidentas yra indas Kempa Govindaraj.

## Geriausios Azijos rinktinės

## Išnašos
Austrijos futbolas 1911–1912 m.

**[[Austrija|Austrijos]] futbolo varžybos [[1911]]–[[1912]] m.**
*  prasidėjo 1911 m. rudenį, baigėsi 1912 m. pavasarį;
* s turnyras nevyko.

## 1911–1912 m. Erste Klasse

Erste Klasse – Austrijos 1-osios pakopos futbolo elito divizionas, aukščiausioji futbolo lyga. Dalyvavo 12 komandų. Čempionais tapo Rapid Wien.

### Galutinė lentelė

|}

## Išnašos

## Nuorodos
* Austriasoccer.at
* RSSSF duomenų bazė
* Foot.dk archyvas
CB Richard Ellis

**CB Richard Ellis Group, Inc.** – pirmaujanti pasaulyje komercinio nekilnojamojo turto paslaugų įmonė. Ši bendrovė buvo įkurta 1998 m. po to kai susijungė „Richard Ellis International Limited“ ir „CB Commercial“ bendrovės.

## Paslaugos

„CB Richard Ellis Group“ per savo dukterines įmones, teikia nekilnojamojo turto konsultacijų paslaugas, kurios apima patarimų pardavimą NT ir investicijų valdytojams bei nuomininkams nuomos, valdymo bei įsigijimų klausimais. 

Jos teikiamos kapitalo rinkų paslaugos aprėpia investicinio NT pardavimo konsultacijų paslaugas. Šios paslaugos taip pat apima komercinės paskirities hipotekos obligacijų kūrimą bei jų pardavimą. 

NT turto vertinimo paslaugos apima NT objektų rinkos vertės įkainojimą, bylinėjimosi paramą, diskontuotų pinigų srautų analizavimą, projektų įgyvendinamumo įvertinimą ir nešališkų patarimų davimą.

„CB Richard Ellis Group“ taip pat siūlo rangos paslaugas, kurios apima įmonių ir viešųjų įstaigų paslaugų rinkinį, įskaitant transakcijų valdymą, projektų vadybą, infrastruktūros valdymą, strateginį konsultavimą bei NT objektų portfelio valdymą. 

Be to, jos transakcijų valdymas apima NT valdymo paslaugas, statybos darbų valdymo paslaugas, rinkodaros, nuomos, apskaitos ir finansines paslaugas skirtas instituciniams investuotojams. 

Ši bendrovė teikia ir investicijų valdymo paslaugas labdaros ir pensijų fondams bei kitoms įstaigoms inevstuojančioms į nekilnojamąjį turtą. Be to, dar ji užsiima NT vystymu bei investavimu į tokios pobūdžio objektus.

## Šaltiniai
* CB Richard Ellis Group, Inc. Profile
Austrijos futbolas 1921–1922 m.

**[[Austrija|Austrijos]] futbolo varžybos [[1921]]–[[1922]] m.**
*  prasidėjo 1921 m. rudenį, baigėsi 1922 m. pavasarį;
* s turnyras prasidėjo 1921 m. rudenį, finalas įvyko 1922 m. pavasarį.

## 1921–1922 m. Erste Klasse

Erste Klasse – Austrijos 1-osios pakopos futbolo elito divizionas, aukščiausioji futbolo lyga. Dalyvavo 13 komandų. Čempionais tapo SC Wien.

### Galutinė lentelė

|}

## 1921–1922 m. [[Austrijos futbolo taurė]]
* **[[Austrija|Austrijos]] futbolo taurė** – pagrindinis taurės turnyras Austrijoje. Rengiamas nuo 1918 metų.
* Taurę iškovojo Wiener AF.

### Finalo ir pusfinalio rungtynės

## Išnašos

## Nuorodos
* Austriasoccer.at
* RSSSF duomenų bazė
* https://web.archive.org/web/20141226191927/http://www.foot.dk/Ausstilling.asp?SeasonID=11
Austrijos futbolas 1930–1931 m.

**[[Austrija|Austrijos]] futbolo varžybos [[1930]]–[[1931]] m.**
*  prasidėjo 1930 m. rudenį, baigėsi 1931 m. pavasarį;
* s turnyras prasidėjo 1930 m. rudenį, finalas įvyko 1931 m. pavasarį.

## 1930–1931 m. I. Liga

Erste Liga – Austrijos 1-osios pakopos futbolo elito divizionas, aukščiausioji futbolo lyga. Dalyvavo 10 komandų. Čempionais tapo First Vienna.

### Galutinė lentelė

|}

## 1930–1931 m. [[Austrijos futbolo taurė]]
* **[[Austrija|Austrijos]] futbolo taurė** – pagrindinis taurės turnyras Austrijoje. Rengiamas nuo 1918 metų.
* Turnyras vyko pirmenybių sistema.
* Taurę iškovojo Wiener SC.

### Galutinė komandų rikiuotė
# Wiener AC (16)
# Austria Wien (15)
# Admira Wien (12)
# First Vienna (10)
# Wiener SC (9)
# Slovan Wien (8)
# Rapid Wien (7)
# Wacker Wien (5)
# Floridsdorf Wien (4)
# Nicholson Wien (2)

## Išnašos

## Nuorodos
* Austriasoccer.at
* RSSSF duomenų bazė
* https://web.archive.org/web/20141226191820/http://www.foot.dk/Ausstilling.asp?SeasonID=20
Austrijos futbolas 1938–1939 m.

**[[Austrija|Austrijos]] futbolo varžybos [[1938]]–[[1939]] m.**
*  prasidėjo 1938 m. rudenį, baigėsi 1939 m. pavasarį;
* s turnyras nevyko.

## 1938–1939 m. Gauliga

Gauliga Ostmark – Austrijos 1-osios pakopos futbolo elito divizionas, aukščiausioji futbolo lyga. Dalyvavo 10 komandų. Čempionais tapo Admira Wien.

### Galutinė lentelė

|}

## Išnašos

## Nuorodos
* Austriasoccer.at
* RSSSF duomenų bazė
* https://web.archive.org/web/20141226193532/http://www.foot.dk/Ausstilling.asp?SeasonID=28
Austrijos futbolas 1944–1945 m.

**[[Austrija|Austrijos]] futbolo varžybos [[1944]]–[[1945]] m.**
*  prasidėjo 1944 m. rudenį, turėjo baigtis 1945 m. pavasarį, tačiau nutrauktas;
* s turnyras nevyko.

## 1944–1945 m. čempionatas

Baigiantis II pasauliniam karui čempionatas buvo nutrauktas komandoms sužaidus po 10–11 rungtynių.

### Turnyrinė lentelė

|}

## Išnašos

## Nuorodos
* Austriasoccer.at
* RSSSF duomenų bazė
Austrijos futbolas 1952–1953 m.

**[[Austrija|Austrijos]] futbolo varžybos [[1952]]–[[1953]] m.**
*  prasidėjo 1952 m. rudenį, baigėsi 1953 m. pavasarį;
* s turnyras nevyko.

## 1952–1953 m. Staatsliga A

Staatsliga A – Austrijos 1-osios pakopos futbolo elito divizionas, aukščiausioji futbolo lyga. Dalyvavo 14 komandų. Čempionais tapo Austria Wien.

### Galutinė lentelė

|}

## Išnašos

## Nuorodos
* Austriasoccer.at
* RSSSF duomenų bazė
* https://web.archive.org/web/20141226193726/http://www.foot.dk/Ausstilling.asp?SeasonID=41
Raimundas Yla

**Raimundas Yla** (1941 m. gegužės 1 d. Skriaudžiuose, Marijampolės apskritis – 2018 m. vasario 11 d. Birštone) – Lietuvos žurnalistas, redaktorius.

## Biografija
1948–1955 m. mokėsi Skriaudžių septynmetėje mokykloje. 1959 m. Kauno politechnikume baigė kelių ir tiltų specialybę. 1959–1960 m. Liekelprojekto vyr. technikas. Studijavo Kauno politechnikos institute. 1962–1969 m. Vandens ūkio projektavimo instituto inžinierius. 1969–1977 m. Prano Ziberto šilko ir pliušo kombinato savaitraščio „Zibertietis“ redaktorius. 1976 m. Vilniaus universitete įgijo žurnalisto specialybę.

Nuo 1977 m. Lietuvos radijo ir televizijos Kauno redakcijos radijo laidų redaktorius. 1983–1996 m. televizijos laidų „Krašto apžvalga“, „Lietuviai svetur“ ir kt.) redaktorius. 1996–1997 m. Kauno miesto savivaldybės administratoriaus pavaduotojas. 1997–1999 m. Kauno apskrities viršininko administracijos Kultūros skyriaus viršininkas, 1999–2001 m. vedėjas.

Lietuvos žurnalistų sąjungos narys. Domėjosi tremties ir gamtos tematika. Sukūrė tris videofilmus: „Be vilties sugrįžti“, „Žygis į Dolganų žemę“, „O mes ar sugrįšim kada?“. Per 100 radijo laidų „Jaunimo banga“ vedėjas. Lenkijos lietuvių žurnalo „Aušra“ bendradarbis.

Palaidotas Skriaudžių kapinėse.

## Bibliografija
* Du keliai: atsiminimai, eilėraščiai / Stasys Yla, Raimundas Yla. – Kaunas: Varpas, 1995. – 171 p. – ISBN 9986-10-033-X
* Nenutilk, armonika. – Kaunas: Santara, 2000. – 33 p.: iliustr. – ISBN 9986-868-30-0

## Įvertinimas
* 2002 m. Sausio 13-osios atminimo medalis 

## Šaltiniai